VEGA præsenterer   
**Fletcher – pophymner til hjertesorgerne**   
*Den 23. april i Lille VEGA kan du opleve Fletchers eminente popbaskere, der danser hjertekvalerne væk.*   
   
Den amerikanske popsanger Fletcher har netop udgivet sin nye sprøde single “Healing”; en dybtfølt fortælling om at elske sig selv for den, man er.  
   
“All my value was placed externally. And though those things have guided me on my journey and led me to where I am now, the thing I was missing was right in front of me. My own strength and love and soul has always been there, but I couldn’t see that.”   
   
Nummeret er skrevet i samarbejde med produceren Scott Harris (Shwan Mendes, Khalid) og ALDAE (Justin Bieber, Kid Laroi), og endnu en gang inviterer Fletcher lytteren ind i et skarptskåret popunivers af et tungt beat og hendes sjælfulde vokal.    
   
Singlen er forløber til hendes debutalbum og efterfølgeren til sidste års monsterhit Bitter, der er blevet streamet 150 millioner gange.    
   
Fletcher har udnævnt Lorde som sin største inspiration, hvilket gennembrudshittet ”Undrunk” fra 2019 vidner om, hvor produceren Malay, der både har produceret for Lorde og Frank Ocean, bidrager med sine genistreger. Singlen landede i Top 20 blandt Billboard’s Pop Songs.   
   
   
**Fakta om koncerten**           
Fletcher (US)               
Lørdag den 23. april, 2022 kl. 20.00                 
Lille VEGA, Enghavevej 40, 1674 København V                 
Billetpris 185kr. + gebyr                 
Billetsalget starter i dag via [vega.dk](http://vega.dk/) og Ticketmaster